एन्नेदी (प्रदेश)
एन्नेदी (Ennedi) अफ़्रीका के चाड देश का एक भूतपूर्व प्रशासनिक प्रदेश था। इसका गठन सन् 2008 में बोरकू-एन्नेदी-तीबेस्ती नामक प्रदेश के त्रिभाजन से हुआ था, जिसमें बोरकू, एन्नेदी और तीबेस्ती को तीन अलग प्रदेशों का दर्जा दिया गया। सन् 2012 में एन्नेदी प्रदेश का स्वयं आगे द्विभाजन कर दो नए प्रदेश बनाए गए: एन्नेदी पूर्व और एन्नेदी पश्चिम। जब तक एन्नेदी प्रदेश अस्तित्व में था, इसकी राजधानी फादा थी।